Superbus
Superbus es un grop de pop ròck francés parisenc plan popular fondat en 1999 per la cantaira Jennifer Ayache.

Biografia 

Jennifer Ayache es la filha de la famosa comediana e umorista Chantal Lauby. A part lo fait de cantar mai que mai en francés, l'estili musical de Superbus se sarra fòrça de lo de la scèna americana post grunge e power pop de la fin de las annadas 90 e del debut de las annadas 2000, e aital, en mai d'aver tanben una dròlla al cant, son sovent comparats a  Garbage, No Doubt o Avril Lavigne. 

Lo grop a publicat un primièr album Aéromusical en 2002, puèi un segond Pop'n'Gum en 2004. Au moment de Wow, lor tresen album sortit en 2006, Superbus deven d'ara enlà benlèu lo grop rock francés lo mai popular del moment gràcias als tubes Butterfly e Lola. 

En 2009 sortís l'album Lova Lova, que coneis el tanben una gròssa capitada : un còp mai, las cançons Addictions e Apprends-moi son tubes en França tota.  

En 2015, fan una represa remarcada de la cançon Un autre monde de Téléphone.

Discografia
 2002: Aéromusical 
 2004: Pop'n'Gum
 2006: Wow
 2009: Lova lova
 2012: Sunset
 2016: Sixtape

Cançons mai conegudas
 Radio song (2004)
 Butterfly (2007)
 Lola (2007)
 Travel the world (2007) 
 Ça mousse (2008)
 Addictions (2009)
 Apprends-moi (2009)
 Un autre monde (2015, represa de Téléphone)

Referéncias 

grop de rock francés
Grop de rock
Grop de musica dels ans 2000
Grop de musica francés